Source: http://www.bihon.ro/csm-oradea-a-urcat-pe-primul-loc-dupa-o-victorie-neconcludenta-in-fata-muresului/1630233
Timestamp: 2016-10-24 05:14:35+00:00

Document:
CSM Oradea a urcat pe primul loc după o victorie neconcludentă în faţa Mureşului - BIHON
CSM Oradea CSM Oradea a urcat pe primul loc după o victorie neconcludentă în faţa Mureşului
CSM Oradea a urcat pe primul loc după o victorie neconcludentă în faţa Mureşului	31. martie 2016 00:19	1Comentariu Victoria CSM-ului în fața celor de la BC Mureș colaborată cu eșecul Stelei din deplasarea de la Craiova a propulsat echipa noastră pe prima treaptă a clasamentului. FOTO: CSM Oradea - BC Mures	CSM CSU Oradea a câştigat cu scorul de 73-64 partida de acasă cu BC Mureş Târgu Mureş.
Considerat aprioric un derby al etapei, meciul dintre cele două echipe şi-a pierdut din atractivitate o dată cu decizia conducerii celor de la BC Mureş de a veni la Oradea fără şase jucători din rotaţia de bază: Alhaji Mohammed, Martinic, Gajovic, Jurevicius, Ivanovic şi Fraseniuc. Toţi aceştia au fost indisponibili, fiind accidentaţi, incomplet refăcuţi sau menajaţi pentru Final Four şi play-off. În aceste condiţii, BC Mureş nu mai avea cum să pună, cel puţin teoretic, prea mari probleme, echipei orădene. Cu toate acestea, formaţia mureşeană a dat o replică viguroasă, chiar dacă nu a putut să ameninţe victoria gazdelor. Echipa noastră a jucat parcă „cu frâna de mână trasă”, nereuşind să se concentreze şi să se mobilizeze la fel ca altădată.
Cu excepţia câtorva momente din primul sfert, orădenii s-au aflat la conducere pe tot parcursul întâlnirii. Cel mai mare avantaj a fost de 16 puncte, scor 50-34 (’26). Mureşenii au redus din ecart până la final, pe fondul unui joc mai neglijent al gazdelor. Antrenorul Cristian Achim a trimis pe teren mai multe rezerve, pentru a menaja titularii. CSM CSU s-a impus fără probleme, scor 73-64, după un joc lipsit de strălucire.
Relaxare şi lipsă de concentrare
„Din momentul în care au aflat că Mureşul vine cu lotul incomplet, jucătorii noştri nu s-au mai concentrat aşa cum trebuie la acest meci, gândindu-se probabil că oricum vor câştiga. Gândurile tuturor erau la partida din etapa viitoare, cu Steaua. Astfel de situaţii sunt foarte periculoase, pentru că se pot întâmpla surprize, pe fondul relaxării şi lipsei de atenţie. Am încercat să prevenim acest lucru, să-i motivăm pe jucători, dar se pare că nu am reuşit în totalitate”, a explicat antrenorul Cristian Achim. Tehnicianul orădean s-a declarat nemulţumit de jocul echipei sale. „Este un meci pe care l-am câştigat, dar a fost o partidă neconcludentă. Mureşenii, care au folosit multe rezerve, nu aveau ce să piardă şi au jucat peste aşteptări. E bine că am învins, acum urmează un meci pentru primul loc, în compania Stelei. Echipa care se va impune în această partidă, va fi câştigătoarea sezonului regulat. Mergem la Bucureşti să învingem, aşa cum încercăm de fiecare dată”, a conchis Cristian Achim.
Steaua CSM Exim Bank și U BT Cluj Napoca au fost suferit înfrângeri în fața celor de la SCM Craiova respectiv Atlassib Sibiu. Steaua a cedat în deplasare la Craiova cu scorul de 95 – 88 în timp ce clujenii au pierdut pe teren propiu cu scorul Sibiu, scor 74 – 81.
În urma acestor rezultate CSM CSU Oradea a revenit pe primul loc al clasamentului însă în următoarea etapă va juca, în deplasare, cu Steaua.
Partida Steaua CSM EximBank – CSM CSU Oradea va avea loc sâmbătă, cu începere de la ora 20:15.
CSM CSU Oradea – BC Mureş Târgu Mureş 73-64 (15-14, 25-14, 13-17, 20-19)
CSM CSU Oradea: Zeno 10, Mandache 4, Barnette 10, Markovic 15 (1×3), Paşca 3 (1), Sg. Pop, Lucic 4, Petrişor, B. Ţibîrnă 6, Nuhanovic 16 (1), Franklin 5 (1). Nu a jucat Nicolescu. Antrenor: Cristian Achim. Asistent: Milan Mitrovic
BC Mureş: Barabási 2, Polyák 3 (1), Barro 14 (1), Pustahvar 27 (6), Lázár 6, Oprea 3 (1), L. Ţibîrnă, Engi, Scott 9 (1). Antrenor: Audrius Prakuraitis. Asistent: George Trif
Arbitri: Ciprian Stoica, Alin Faur, Cosmin Prişcă. Comisar FR Baschet: Viorel Constantinescu
FOTO: CSM Oradea - BC Mures	Taguri: bc mures, CS Oradea, primul loc	1Comentariu	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 

CSM 
 CSM 
	CSM 
 CSM 
 CSM 
 CSM 
 CSM 
 CSM 

CSM 

CSM 
 CSM